Unionin yleisen tuomioistuimen tuomio (seitsemäs jaosto) 4.4.2019 – ABB vastaan EUIPO (FLEXLOADER)
(asia T-373/18)
(EU-tavaramerkki – Hakemus sanamerkin FLEXLOADER rekisteröimiseksi EU-tavaramerkiksi – Ehdottomat hylkäysperusteet – Kuvailevuuden puuttuminen – Erottamiskyky – Asetuksen (EU) 2017/1001 7 artiklan 1 kohdan b ja c alakohta – Uudissana – Riittämätön suora ja konkreettinen yhteys tiettyjen tavaramerkkihakemuksessa tarkoitettujen tavaroiden kanssa)
1.      EU-tavaramerkki – EU-tavaramerkin määritelmä ja hankkiminen – Ehdottomat hylkäysperusteet – Tavaramerkit, jotka muodostuvat yksinomaan sellaisista merkeistä tai merkinnöistä, joita voidaan käyttää osoittamaan tavaran tai palvelun ominaisuuksia –Sanamerkki FLEXLOADER
(Euroopan parlamentin ja neuvoston asetuksen 2017/1001 7 artiklan 1 kohdan c alakohta)
(ks. 20, 37, 47 ja 55–57 kohta)
2.      EU-tavaramerkki – EU-tavaramerkin määritelmä ja hankkiminen – Ehdottomat hylkäysperusteet – Tavaramerkit, jotka muodostuvat yksinomaan sellaisista merkeistä tai merkinnöistä, joita voidaan käyttää osoittamaan tavaran tai palvelun ominaisuuksia – Tarkoitus – Vapaana pitämisen tarve
(Euroopan parlamentin ja neuvoston asetuksen 2017/1001 7 artiklan 1 kohdan c alakohta)
(ks. 29 kohta)
3.      EU-tavaramerkki – EU-tavaramerkin määritelmä ja hankkiminen – Ehdottomat hylkäysperusteet – Tavaramerkit, jotka muodostuvat yksinomaan sellaisista merkeistä tai merkinnöistä, joita voidaan käyttää osoittamaan tavaran tai palvelun ominaisuuksia – Käsite – Tavaramerkki, joka muodostuu sanasta tai uudissanasta, joka syntyy eri osien yhdistämisestä
(Euroopan parlamentin ja neuvoston asetuksen 2017/1001 7 artiklan 1 kohdan c alakohta)
(ks. 30–32 kohta)
4.      EU-tavaramerkki – EU-tavaramerkin määritelmä ja hankkiminen – Ehdottomat hylkäysperusteet – Hylkäysperusteiden tutkiminen kaikkien rekisteröintihakemuksessa tarkoitettujen tavaroiden tai palvelujen osalta – Velvollisuus perustella rekisteröinnin epääminen – Ulottuvuus
(Euroopan parlamentin ja neuvoston asetuksen 2017/1001 7 artiklan 1 kohta ja 94 artiklan ensimmäinen virke)
(ks. 43–45 kohta)
Aihe
Kanne EUIPO:n ensimmäisen valituslautakunnan 29.3.2018 tekemästä päätöksestä (asia R 93/2018-1), joka koskee hakemusta sanamerkin FLEXLOADER rekisteröimiseksi EU-tavaramerkiksi
Ratkaisu
1)
Euroopan unionin teollisoikeuksien viraston (EUIPO) ensimmäisen valituslautakunnan 29.3.2018 tekemä päätös (asia R 93/2018-1) kumotaan siltä osin kuin siinä hylätään sanamerkin FLEXLOADER rekisteröinti:
–        tavaroiden ja palvelujen kansainvälistä luokitusta tavaramerkkien rekisteröimistä varten koskevaan, 15.6.1957 tehtyyn Nizzan sopimukseen pohjautuvan luokituksen luokkaan 7 kuuluvat ”mekaaniset välineet kosteuttavien, liimaavien, öljyävien, voitelevien, liukastuttavien tai värjäävien aineiden käyttämiseksi”
–        Nizzan sopimukseen pohjautuvan luokituksen luokkaan 9 kuuluvat ”tilanmäärittämistietojen tallennukseen ja sähköiseen käsittelyyn tarkoitetut laitteet, mikroprosessorit, sähköiset tiedon tallennus- ja toistamisvälineet, CD-levyt, levykkeet, teknisten tietojen tallennukseen tarkoitetut magneettinauhat ja puolijohteet”.
2)
Kanne hylätään muilta osin.
3)
ABB AB ja EUIPO vastaavat omista oikeudenkäyntikuluistaan.